એક કરતા વધારે દરની જાહેરાત કરવાના કારણે વિવિધ ટેક્સટાઇલ પરના ટેક્સનાં અર્થઘટનો કરવામાં પ્રશ્નો સર્જાઇ શકે છે તથા મુશ્કેલી પણ ઊભી થઇ શકે છે. તેમના કહેવા પ્રમાણે પાંચ ટકાનો ટેક્સ લાગુ થવાના કારણે ઉત્પાદન ખર્ચમાં વધારો થશે. આ અંગે સ્થાનિક ટેક્સટાઇલ વેપારીઓના અગ્રણીઓના જણાવ્યા પ્રમાણે જીએસટીમાં સરકારે ટેક્સટાઇલ પર પાંચ ટકાનો દર લાદવાની જાહેરાતથી કાપડ બજારમાં વેપારીઓમાં ચિંતા જોવા મળી રહી છે. હાલ કોઇ ટેક્સ ન હતો અને હવે તેના પર પાંચ ટકા ટેક્સ લાદવાના કારણે કાપડના ભાવમાં વધારો થશે.